Thuso Mbedu

**Thuso Nokwanda Mbedu** o tsetswe ka Phukwi a tlhola malatsi a le 8 ka ngwaga wa1991, ke motshameki wa mosadi wa telebishene wa Aforika Borwa. O ne a tuma thata ka ntlha ya motshameka o wa gagwe mo thulaganyong ya terama ya basha ya Aforika Borwa ya *Is'Thunzi* e a neng a tlhophiwa ka go latelana go nna le kabo ya International Emmy ka 2017 le 2018. Morago ga nako e e rileng, Mbedu o ne a tlhagelela mo lenaaneng la 2018 la *Forbes Africa 30 under 30*.

Ka 2021, o ne a tshameka mo thulaganyong ya *Amazon Video* ya *The Underground Railroad* a tshamekela moanelwa Cora, e e neng ya dira gore e nne ene mosadi wa ntlha wa motshameko mo Afrika Borwa go etelela pele thulaganyo ya thelebishene ya Amerika, mme ya mo dira gore a amogele kabo ya *Independent Spirit Award* e le thotloetso ya *Best Female Performance in a New Scripted Series*. Morago ga moo a dira bontlha jwa botlhokwa ka filimi ya gagwe ya ntlha mo hisetoring ya Amerika ya *The Woman King* ka ngwaga wa 2022 e le moanedi Nawi.**'

== Botshelo jwa pele ==
Mbedu o tsholetswe kwa Midlands Medical Centre kwa [[Pietermaritzburg]], [[KwaZulu-Natal]], mmaagwe e le wa losika lwa BaZulu mme rraagwe ene e le wa lotso lwa BaSotho le BaXhosa. .O godisitswe kwa Pelham ke nkoko wa gagwe yo o neng a nna motlhokomedi wa gagwe wa semolao morago ga go latlhegelwa ke batsadi ba gagwe ba le babedi a santse a le monnye.

Mbedu o ne a tsena sekolo se se potlana sa ''Pelham Primary School'' mme morago ga moo a ya go se segolwane sa ''Pietermaritzburg Girls' High School''. O ne a tswelela go ithutela ''Physical Theatre and Performing Arts Management'' kwa University of the Witwatersrand (Wits), a aloga ka 2013 ka tlotlo, morago ga go tsaya khoso kwa Stellar Adler Studio of Acting kwa [[New York City]] ka 2012.

== Tiro ya gagwe ==
[[Setshwantsho:Thuso Mbedu-TIFF (52393471078) (cropped).jpg|thumb|Thuso Mbedu]]
Kwa bokhutlong jwa 2014, Mbedu o ne a tshamekela paka ya bobedi ya Isibaya ya Mzansi Magic, pele ga a ka bona seabe sa gagwe jaaka moithuti wa bobegadikgang le boanedi jwa ngwana yo o sa laolesegeng, Kitso mo Scandal!. **'Morago ga moo o ne a nna moanelwa wa moeng Kheti mo pakeng ya bobedi ya SABC 2 mo terameng ya Snake Park, le seabe se segolo e le Boni Khumalo mo motshamekong o o latelanang wa thelebishene wa Saints and Sinners.[4]*.*

Morago ga go tlhoka tiro dikgwedi di le thataro, Mbedu o ne a bona tiro ya botshameki ya ntlha mo thelebisheneng a tshamekela thulaganyo ya terama ya basha tsa Mzansi Magic *Is'Thunzi*, e e neng ya tlhagelela la ntlha ka Diphalane 2016. Mo tatelanong eno, o ne a tshameka Winnie, yo o neng a ratang go dira dilo ka tsela e e sa siamang a lora go nyalwa ke motshameki wa rugby yo o humileng e bile a tumile mme fela ditoro tsa gagwe di phutlhama fa a isiwa go ya go nna le mmangwane wa gagwe yo o neng a rata tatelo ya molao kwa Bergville. Fa a ne a dira filimi ya tiragalo ya petelelo ya motshameko o, o ne a tsenwa ke letshogo. Ka Lwetse 2017, o ne a tlhophelwa kabo ya International Emmy Award mo setlhopheng sa Best Performance by an Actress ka ntlha ya seabe sa gagwe sa motshameki Winnie mo *Is'Thunzi* mme e le ene fela Mo-Afrika yo o neng a tlhopilwe mo ngwageng oo.

Mbedu o simolotse go tshamekela moanelwa Cora ka 2021 mo Amazon Video a tshamekela *The Underground Railroad*, e e neng e theilwe mo bukeng ya leina le tshwana le ya ga Colson Whitehead mme e kaelwa le go tlhagisiwa ke mofenyi wa Academy Award Barry Jenkins. Mbedu o ne a amogela kabo ya Hollywood Critics Association Award, Independent Spirit Award, le Gotham Award ka ntlha ya motseletsele ono.

Ka Moranang 2021, go ne ga begwa gore Mbedu o tla dira filimi ya gagwe ya ntlha a tshameka Nawi le Viola Davis mo *The Woman King*, e e tlhotlheleditsweng ke ditiragalo tsa boammaaruri tse di diragetseng tsa Bogosing jwa Dahomey, nngwe ya dinaga tsa Afrika tse di maatla ka dingwagakgolo tsa bo 18 le 19. Filimi eno e ne e kaelwa ke Gina Prince-Bythewood, go tswa mo mokwalong wa mokwadi mmogo wa Fatherhood Dana Stevens..

Ka 2023, Mbedu one a nna moemedi le mmueledi wa L'Oreal wa Sub-Saharan Afrika. Ka Phatwe 2023, a anela 'The not-quite-redemption of South Africa's infamous ultra-marathon cheats' mo Curio, e leng sedirisiwa sa go rekota.

## Bodiragatsi

### Difilimi

### Thelebishene

## Dikgele le Dithopo

## Bona gape

* Lenane la MaAforika Borwa ba ba nnang kwa Amerika (*List of South Africans based in America*)

* Bafenyi ba *The Independent Spirit Awards* (*Winners of The Independent Spirit Awards*

## Ditshupiso